13. ΝΟΜΟΘΕΤ. ΔΙΑΤΑΓΜΑ υπ' αριθ. 128 της 14/14 Σεπτ. 1973 (ΦΕΚ Α' 210) Περί συνταξιοδοτήσεως Βουλευτών, μελών του Υπουργικού Συμβουλίου κλπ. ως και των οικογενειών αυτών. Κατηργήθη, πλην των κατωτέρω άρθρ. 15 παρ. 1 και άρθρ. 16, δια του εδαφ. ιβ' της παρ. 1 του άρθρ. 10 Ν.Δ. 99/1974, κατωτ. αριθ. 14). Άρθρ. 15.-1.Από της δημοσιεύσεως του παρόντος καταργείται το Ταμείον Ασφαλίσεως Βουλευτών και αι ισχύουσαι διατάξεις περί συνταξιοδοτήσεως αυτών εκ του εν λόγω Ταμείου. Άρθρ. 16.-Τα κατά την δημοσίευσιν του παρόντος υφιστάμενα περιουσιακά στοιχεία ενεργητικού του καταργουμένου Ταμείου Ασφαλίσεως Βουλευτών και τα εν γένει περιουσιακά δικαιώματα αυτού, περιέρχονται εις το Δημόσιον. Δι' αποφάσεως του Υπουργού των Οικονομικών καθορισθήσεται ο τρόπος της υπό του Διοικητικού Συμβουλίου του καταργουμένου Ταμείου παραδόσεως των στοιχείων διοικήσεως και διαχειρίσεως του Ταμείου, ο έλεγχος και εξακρίβωσις του ενεργητικού αυτού ως και η εισαγωγή του εις μετρητά και χρεώγραφα υπολοίπου εις την δημοσίαν διαχείρισιν, ως επίσης και η, δια μέχρι του υπολοίπου τούτου, εκπλήρωσις υπό του Δημοσίου των προς τρίτους νομίμων υποχρεώσεων του καταργουμένου Ταμείου. 